“Nnang lo batle pele bogosi le tshiamo ya gagwe, mme dilo tse dingwe tseno tsotlhe lo tla di okelediwa.”—MATH. 6:33. 14 “Bonang! Letšatši la Jehofa le a tla+ gomme dithebola tša lena di tla abaganywa gare ga lena. 2 Ke tla bokanya ditšhaba ka moka gore di lwe le Jerusalema;+ motse o tla thopša,+ dintlo tša hulwa gomme basadi bona ba tla katwa.+ Seripa sa motse se tla ya bothopša;+ eupša batho bao ba šetšego+ motseng ba ka se fedišwe.+ 3 “Jehofa o tla lwa le ditšhaba+ tšeo go etša mohlang a be a elwa ntweng.+ 4 Letšatšing leo maoto a gagwe a tla ema thabeng ya mehlware, yeo e lego ka pele ga Jerusalema ka bohlabela;+ thaba ya mehlware+ e tla fatoga ka bogare+ go tloga ka bohlabela go ya ka bodikela. Go tla ba le moedi o mogolo kudu; seripa sa thaba se tla šuthela leboa gomme se sengwe se šuthele borwa. 5 Lena le tla tšhabela moeding wa dithaba tša ka;+ ka gobane moedi wa dithaba o tla fihla ka Atsele. Le tla tšhaba go etša ge le kile la tšhaba tšhišinyego ya lefase mehleng ya Usia kgoši ya Juda.+ Jehofa Modimo wa ka yena o tla tla+ a na le bakgethwa ka moka.+ 6 “Letšatšing leo go ka se be le seetša+—dilo di tla kgahla.+ 7 E tla ba letšatši leo le tsebjago e le la Jehofa.+ Go ka se be le bošego goba mosegare;+ seetša se tla hlaba bošego.+ 8 Mohlang woo meetse+ a phelago a tla ela a etšwa Jerusalema,+ seripa sa wona sa elela lewatleng la ka bohlabela+ gomme se sengwe sa elela lewatleng la ka bodikela.+ Se se tla direga selemo le marega.+ 9 Jehofa e tla ba kgoši lefaseng ka moka.+ Mohlang woo Jehofa e tla ba o tee+ le leina la gagwe e tla ba letee.+ 10 “Naga ka moka e tla fetošwa go etša Araba,+ go tloga ka Geba+ go fihla ka Rimone+ ka borwa bja Jerusalema; Jerusalema e tla phagamišwa ya boela felo ga yona,+ go tloga ka Kgoro ya Benjamini+ go ba go fihla moo go lego Kgoro ya Pele go phuleletša Kgorong ya Sekhutlong; le go tloga ka Tora ya Hananele+ go ba go fihla bogatelong bja beine bja kgoši. 11 Batho ba tla dula Jerusalema; e ka se sa fedišwa+ gomme batho ba tla dula go yona ba bolokegile.+ 12 “Ye ke kotlo yeo ka yona Jehofa a tla otlago merafo ka moka yeo e lwago le Jerusalema:+ Nama ya motho e tla bola a sa phela;+ mahlo a gagwe a bolela mekoting ya ona gomme leleme la gagwe la bolela molomong wa gagwe. 13 “Mohlang woo batho ba tla aparelwa ke kgakanego yeo e bakilwego ke Jehofa;+ ba tla swarana ka diatla gomme ba lwa ka tšona seng sa bona. 14 Juda le yona e tlo lwela kua Jerusalema; mahumo a ditšhaba ka moka tšeo di agišanego le yona a tla kgoboketšwa ka boati, e lego gauta, silifera le diaparo.+ 15 “Kotlo ya go swana le yeo e tla otla dipere, dimeila, dikamela, dipokolo tše tona le mehuta ka moka ya diruiwa tše di lego mešašeng. 16 “Mašaledi ka moka a ditšhaba tšohle tšeo di lwago le Jerusalema+ a tla rotoga ngwaga le ngwaga+ go yo khunamela Kgoši,+ Jehofa wa madira+ le go yo bina monyanya wa mešaša.+ 17 Ditšhabeng+ tša lefase, ge go ka ba le setšhaba se se sa yego+ Jerusalema go yo khunamela Kgoši, Jehofa wa madira, se ka se nelwe ke pula.+ 18 Ge e ba setšhaba sa Egipita se sa ye moo, le sona se ka se nelwe ke pula. Jehofa o tla otla ditšhaba tšeo di sa yego go yo bina monyanya wa mešaša. 19 Ye e tla ba kotlo ya sebe sa Egipita le sa ditšhaba ka moka tšeo di sa yego go yo bina monyanya wa mešaša.+ 20 “Mohlang woo ditšhitswaneng tšeo di kwetenyago tša dipere go tla ngwalwa gore:+ ‘Bokgethwa ke bja Jehofa!’+ Dipitša tša go apea tše di ahlamego+ di tla etša meruswi+ e lego ka pele ga aletare.+ 21 Dipitša tšohle tša go apea tše di ahlamego Jerusalema le Juda e tla ba dilo tše kgethwa tša Jehofa wa madira gomme bohle bao ba dirago dihlabelo ba tla tšea tše dingwe tša tšona ba apea ka tšona.+ Go ka se sa ba le Mokanana+ ntlong ya Jehofa wa madira letšatšing leo.”+